กรมปศุสัตว์จับกุมชาวกัมพูชา ลักลอบนำเข้าหมูเถื่อนผ่านประเทศเพื่อนบ้าน จังหวัดสระแก้ว
นายสัตวแพทย์สมชวน รัตนมังคลานนท์ อธิบดีกรมปศุสัตว์ เปิดเผยว่า กรมปศุสัตว์ได้ปราบปรามการลักลอบนำเข้าชิ้นส่วนเนื้อสุกรอย่างเด็ดขาด เพื่อปกป้องเกษตรกรผู้เลี้ยงสุกรและป้องกันเชื้ออหิวาต์แอฟริกาสุกร หรือ ASF ที่อาจปนเปื้อนมากับชิ้นส่วนสุกร รวมทั้งเพื่อความปลอดภัยของผู้บริโภค ซึ่งชิ้นส่วนสุกรที่ลักลอบนำเข้าไม่ได้ผ่านการตรวจสอบจากกรมปศุสัตว์ อาจมีสารตกค้าง เช่น สารเร่งเนื้อแดง หรือเชื้อโรคอื่นที่เป็นอันตรายต่อผู้บริโภค ด่านกักกันสัตว์สระแก้วรายงานว่า เจ้าหน้าที่ตำรวจได้รับแจ้งเบาะแสว่าจะมีการลักลอบนำเข้าซากสุกรจากต่างประเทศโดยไม่ผ่านพิธีการทางศุลกากรจากพื้นที่ อำเภออรัญประเทศ จังหวัดสระแก้ว โดยจะบรรทุกมากับรถยนต์กระบะ จะนำไปส่งเพื่อจำหน่ายต่อในเขตกรุงเทพมหานคร จึงได้รายงานให้ผู้บังคับบัญชาทราบ และได้ตั้งชุดจับกุมวางกำลังตามเส้นทางที่ได้รับแจ้งว่าวิ่งผ่านมาบริเวณถนน 359 หลัง อบจ.สระแก้ว ชุดจับกุมได้ขับรถติตตามและเรียกให้หยุดรถ พร้อมทั้งแสดงตนเป็นเจ้าพนักงานตำรวจ จากการสอบสวน?เบื้องต้น?และการตรวจค้น ผู้?กระทำความผิด?เป็นคนกัมพูชา ได้ให้การว่า ไปรับซากสุกรของกลางนี้มาจากบริเวณแนวชายแดนติดต่อกับประเทศกัมพูชา ตำบลท่าข้าม อำเภออรัญประเทศ จังหวัดสระแก้ว มีปลายทาง?กรุงเทพมหานคร จำนวน 779 กิโลกรัม บรรจุในหีบห่อกล่องกระดาษ ระบุว่าเป็นสินค้ามาจากประเทศรัสเซียและบราซิล ?ผู้กระทำความผิดไม่สามารถแสดงเอกสารการนำเข้าเนื้อสุกร และเอกสารการเคลื่อนย้ายซากสัตว์ ให้เจ้าหน้าที่ตรวจสอบได้ จึงได้อายัดซากสุกร?ทั้งหมด? รถกระบะ? 1 คัน? จากนั้น?นำตัว?ผู้กระทำความผิด?ส่งที่ สภ.เมืองสระแก้ว เพื่อ?ร้องทุกข์กล่าวโทษ? ข้อหากระทำความผิดและดำเนินคดีตามกฎหมายต่อไป สำหรับซากสุกรได้มอบให้ด่านกักกันสัตว์สระแก้วดำเนินการทำลายโดยการฝังกลบตามระเบียบกรมปศุสัตว์ ณ บริเวณด่านกักกันสัตว์สระแก้ว ซึ่งดำเนินการเสร็จสิ้นเรียบร้อยแล้ว